**Správa o plnení programu orgánov obce pre volebné obdobie 2010-2014**

Vzhľadom k tomu, že dnes sa koná posledné plánované zasadnutie obecného zastupiteľstva v Liptovskej Tepličke. Je čas, aby sme zhodnotili činnosť volebných orgánov obce. Správa zahrňa výsledok činnosti starostu obce, poslancov obecného zastupiteľstva, členov komisií pri obecnom zastupiteľstve - neposlancov ako aj zamestnacov obce.

Volebný program na volebné obdobie 2010-2014 schválilo obecné zastupiteľstvo v Liptovskej Tepličke dňa 13.05.2011 uznesením č.43/2011 Program bol rozdelený na viac oblasti. Budem ho teda hodnotiť podľa nich.

**Prvou oblasťou je oblasť investičná.**

V roku 2011 bola vykonaná

* Rekonštrukcia knižnice a priestorov predajne v budove obecného úradu a čiastočné interierové úpravy v budove Obecného úradu
* Zrekonštruovaný Pamätník SNP na začiatku obce a úprava priestorov okolo pamätníka ako aj zastávky SAD.
* Výstavba rozvádzača elektrických energii pri amfiteátri
* Výstavba kamenného oporného múru pri kostole
* Odvodnenie a úprava futbalového ihriska v Uhlárovej
* V rámci havarijného stavu sa riešila vodovodná prípojka k ZŠ s MŠ
* Bolo rozšírené verejné osvetlenie na ulici Pod úbočou
* Úprava exteriéru starej požiarnej zbrojnice
* Úprava priestorov ObZS – ordinácia detského lekára, zatepľovanie stropov, omietky a rekonštrukcia elektrického vedenia
* Rekonštrukcia chodníka na ul Uhlárovej / smerom ku kostolu/
* Výstavba dreveného prístrešku autobusovej zástavky pod Kufajkou

**V rok 2012 boli zrealizované nasledovné investície. :**

* výstavba chodníka v miestnom  cintoríne /schody smerom k starému centrálnemu krížu/
* rekonštrukcia amfiteátra, kde došlo k vybudovaniu nového betónového pódia so šatňami a drevenou konštrukciou
* výmena podlahy , interiérové úpravy sály v spoločenskom dome
* nákup pozemkov Ul. Pilisko a cesta Koliesko
* rozšírenie verejného osvetlenia ul. Bory
* Úprava a regulácia potoka Ul. Uhlárová
* Rekonštrukcia a zriadenie gynekologickej ambulancie
* rozšírenie zberného miesta - kontajnery Kufajka
* osadenie drevených košov v obci
* výstavba multifunkčného ihriska pri ZŠ
* výmena trávnej plochy – futbalové ihrisko ul Uhlárová
* vybudovanie kanála na dažďovú vodu – ul. Pilisko

**V roku 2013 bol vybudovaný**

* chodník v miestnom cintoríne v smere od Domu smútku k vstupnej bráne pri amfiteátri.
* náučný chodník obcou
* osadenie kríža v doline – Uhlárová na pamiatku padlých v druhej svetovej vojne
* Bolo vybudované oddychové miesto pri prameň Škvrkovec
* Úprava kanála na dažďovú vodu pri reštaurácii Turnička
* Kamerový systém v obci
* IBV Bory – inžinierske siete, voda, elektrika, dažďová kanalizácia
* Preloženie stlpa NN siete, zrekonštruovania kanálu na dažďovú vodu a následne položenie asfaltového koberca na miestnej komunikácii – ul. Š.Nahalku
* Úprava rigolov ul. Koliesko
* Výstavba chodníka k MŠ, odkanalizovanie budovy MŠ a následne položenie asfaltového koberca na príjazdovú cestu k ZŠsMŠ
* Úprava okolia kríža na mieste pamiatky prvého kostola v obci
* Úprava okolia Ihriska v Uhlárovej
* Zriadenie klubu dôchodcov + vybavenie interiéru novej požiarnej zbrojnice a zároveň aj interiérové úpravy v budove novej PZ
* Rekonštrukcia sály SD WC a kuchyne s doplnením zariadení
* Vysporiadanie pozemkov pod miestne komunikácie
* Dokončená Revitalizácia centrálnej časti obce a Projekt Podpora cestovného ruchu
* Revitalizácia časti obce pred kostolom smerom k ZŠ
* Novovybudovaný vodovod na ul. Kufajka
* Výstavba kanálu na dažďovú vodu ul. Bory (pred Veštúrovou)
* Rekonštrukcia sociálnej miestnosti v MŠ.

**V roku 2014 bola vykonané následovné aktivity:**

- Regulácia miestneho potoka na ul. Na Jarku a v časti ul. Pod úbočou.

-Nákup zariadenia do sály SD a materiálu do kuchyne (stoličky, taniere hrnce, umývačka riadu)

Vybudovanie nového centrálneho kríža v miestnom cintoríne a terénne úpravy

- presvetlenie lokality Turnička a umiestnenie informačnej tabule

- Rekonštrukcia miestnej komunikácie na ul. Kufajka,

- Vybudovanie kontajneroviska a výstavba chodníka na ul. Teplickej

- výmena vstupných brán na novej požiarnej zbrojnici a úprava priestorov okolia novej PZ

- vybudovanie novej zastávky SAD na ul. Kobyliarky, ktorá bude funkčná od decembra 2014.

- výsadba verejnej zelene v obci,

- vybudovanie parku Mikroregiónu Pramene Hornádu a Čierného váhu na ul. Teplickej.

Realizuje sa výstavba nájomných bytov v nadstavbe zdravotného strediska

V rámci volebného programu sme mali aj iné aktivity, ktoré sa nám nepodarili zrealizovať. Boli k tomu predovšetkým objektivne dôvody. Sú to následovne:

- pokračovanie v ďalších etapách výstavby kanalizácie v obci

- výstavba kolumbária v priestoroch novej časti cintorína

* rozšírenie verejného osvetlenia v areály školy
* výmena okien s spolupráci s Coop Jednotou
* úprava miestnej komunikácie na ul Pod úbočou

Napriek tomu, že neboli tieto aktivity zrealizované, môžem skonštatovať, že investicie, ktoré boli zrealizované v období rokoch 2010-2014 boli nad rámec volebného program. Teda sa urobilo viac ako sme plánovali.

**V oblasti Majetko- právnej a projektovej boli zrealizované**

* geometrické plány na zameranie a vysporiadanie miestnych komunikácie v lokalitách . Bory, ul. Koliesko, ul. Kufajky
* príprava nového projektu regulácie vodného toku Teplica
* príprava projektu kanalizácia obce II etapa
* bola schválená príprava aktualizácie územného plánu obce
* pripravuje sa projekt Teplického múzea za účelom zachovania tradičnej kultúry obce
* pripravuje sa projekt športového areálu v Uhlárovej

V tejto oblasti neboli zrealizované následovné plány

* príprava projektu obecného kompostoviska a neukončené prehodnotenie obchodno –právnych vzťahov s Podtatranskou vodárenskou spoločnosťou a.s. Poprad

**V oblasti kultúry, šport, voľného času**

* podielanie sa na aktivitách, ktoré zachovávajú tradíciu obce a reprezentujú obec navonok a vypĺňajú zmysluplne voľný čas

: folklór – napr. Slávnosti pod Kráľovou hoľou, Vystúpenia folklórnej skupiny Tepličan či DFS Turnička

: futbal- napr. účasť mužstiev vo futbalových súťažiach, Turnaj Tepličiek

: dobrovoľný hasiči- účasť v okresných súťažiach

: podpora iných záujmových združení v obci:

* veľmi dobra spolupráca s farským úradom, farskou a pastoračnou radou, kresťanským spoločenstvom v obci, podpora cirkevných podujatí a investičných aktivít
* pokračovanie v programe menších obecných služieb - aktivačných prác - pre dlhodobo nezamestnaných pri rekonštrukcií základnej infraštruktúry, úprave ciest, chodníkov, miestnych vodných tokov.
* Obci a podarilo vytroviť priestory a podmienky sa stretávania sa dôchodcov v klube Tepličanov.
* V tejto oblasti sa nám nepodarilo zrealizovať riadenie klubu mládeže

**Sociálna oblasť**

* Boli vytvorené podmienky pre realizáciu opatrovateľskej služby v rámci obce
* Boli vytvorené podmienky pre pomoc sociálne znevýhodneným občanom, na základe prípravy projektu terénnej sociálnej práce (dôchodcovia, dlhodobo nezamestnaný, osoby bez trvalého pobyt)
* príprava legislatívnych opatrení na realizáciu sociálnej pomoci v obci .

Táto oblasť bola splnená podľa plánu s tým, že vytvorené pracovisko TSP realizuje pomoc v sociálnje oblasti nad rámec svojích povinnosti všetkým občanom L. Tepličky

Jednou zo služieb pre občanom je aj schválenie nájmu na lekáreň v zdravotnom stredisku. Pričom jej realizácia sa odložila a jej spustenie je naplánované po odchode LPS z priestorov zdravotného strediska, čo by malo byť, podľa slov predsedu, do konca októbra.

**Poslednou oblasťou je  Spoločenská oblasť** Tu došlo k

* zvýšeniu informovanosť občanov o dianí v obci okrem sprístupnenia dôležitých informácií na obecnej tabuli aj formou nových informačných technológií – nová web stránka obce, vydávanie obecných novín
* zlepšili a skvalitnili sa služby poskytované obecným úradom.
* Zároveň sa zlepšil profesionálny prístup orgánov obce a zamestnancov obce k plneniu úloh pri výkone samosprávy,

Počas volebného obdobia obec LIptovská Teplička bola zakladajúcim členom Oblastnej organizácia cestovného ruchu Vysoké Tatry – Podhorie, kde boli vytvorené podmienky na spoluprácu a finančnú podporu podujatí, ktoré sa konali v obci, zároveň bola vydaná oudoorová mapa pre cyklovýlety, ktorá bude slúžiť na pripojenie sa k cyklistickej diaľnici Eurovelo 21, ktorá sa bude tvoriť v programovom období EU 2014-2020 v smere zo škandinávie do Grécka. Cez Slovensko bude prechádza v Minišku nad Popradom smerom na Kežmarok a Levoču a ukoncenie na bývalom hraničnom prechode Milhosť pri Košiciach.

Naša obec je aj členom občianského združenia MAS ProTatry, kde sú vytvorené podmienky na čerpanie finančných prostriedkov z eurofondov na rozvoj obci a podnikateľského prostredia.

Volebné obdobie rokov 2010-2014 hodnotím pozitívne, väčšinu plánovaných aktivít sme zrealizoval. A veľa aktivít bolo urobených nad rámec volebného programu. Ako som uviedol máme ešte rezervy, ktoré je potrebné dotiahnúť. Zároveň sú tu nové výzvy, na ktoré sme v rámci pripravených projektových dokumentácií pripravený .

V závere správy chcem Vám všetkým poslancom obecného zastupiteľstva

Zástupkyni starosta Bc. Anne Smolárovej, poslancovi Jánovi Draveckému, Štefanovi Koreňovi. Poslankyni Elene Veštúrovej, Poslancovi Jánovi Bohunčákovi, poslankyne Mgr. Jane Smolárovej, Adriane Bulavovej, Pavlovi Marušinovi ako aj Ing. Františkovi Bulavovi.

Poďakovať za vašu prácu, ktorú ste odviedli na zasadnutiach obecného zastupiteľstva, komisiách obecného zastupiteľstva ale aj iniciatívy pri riešení potrieb naších občanov. Moje poďakovanie patrí aj neposlancom, členom komisíí Bc. Renáte Mezovskej a Jánovi Černohorskému, ktorí boli nápomocný vám poslancom pri rôznych rozhodnutiach..

Ďakujem hlavnému kontrolórovi obce Ing. Marianovi Slivošovi za jeho kontrolnú činnosť ale aj pracovný prinos a informácie, ktoré som mohol zúžitkovať ja ako aj zamestnanci obce, na skvalitnenie služieb poskytovaných našim občanom. .

Ďakujem zamestnacom obce, ktorí sa priamo podieľajú na zasadnutiach obecného zastupiteľstva. prednostovi úradu Ing. Juliusovi Ďuricovi, Anne Malíkovej, Mgr. Kataríne Fedorovej. Mgr. Anne Ivanovej a za spoluprácu pri zasadnutiach obecného zastupiteľstva ako aj za kvalitnú prípravu materiálov pre poslancov.

Pri ďakovaní nezabúdam ani na mnohých, bezmenných, ktorí pomohli našej obci, bez toho, aby sme sa o ich pomoci dozvedeli. Ale aj na jednotlivcov, ktorí svojou mravenčou prácou pomáhali dotvárať obraz Liptovskej Tepličky.

Taktiež ďakujem kultúrnym, spoločenským a športovým organizáciam v obci za ich pomoc ako aj vytvárane podmienok pre aktívny oddych a bezpečnosť v Liptovskej Tepličke. Bez ich pomoci by to bolo veľmi náročné.

Do ďaľšieho obdobia prajem Vám všetkých veľa zdravia, pohody v rodinách, úspech v zamestnaní a veľa dobrých priateľov okolo seba.